Ogʻir kasallikka chalingan mahkumlarni tibbiy tekshiruvdan oʻtkazish va ularni kasalligi tufayli jazoni oʻtashdan ozod qilishga taqdim etish qoidalariga oʻzgartirishlar kiritish toʻgʻrisida
(resolution, 2025-09-24)

Oʻzbekiston Respublikasining “Ichki ishlar organlari toʻgʻrisida”gi Qonuni hamda Oʻzbekiston Respublikasi Prezidentining 2021-yil 26-martdagi PF-6196-son “Jamoat xavfsizligini taʼminlash va jinoyatchilikka qarshi kurashish sohasida ichki ishlar organlari faoliyatini sifat jihatidan yangi bosqichga koʻtarish chora-tadbirlari toʻgʻrisida”gi Farmoniga muvofiq Oʻzbekiston Respublikasi Ichki ishlar vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Ichki ishlar vazirligi va Sogʻliqni saqlash vazirligining 2008-yil 13-avgustdagi 12 va 9-son qarori (roʻyxat raqami 1854, 2008-yil 9-sentabr) (Oʻzbekiston Respublikasi qonun hujjatlari toʻplami, 2008-y., 37-38-son, 385-modda) bilan tasdiqlangan Ogʻir kasallikka chalingan mahkumlarni tibbiy tekshiruvdan oʻtkazish va ularni kasalligi tufayli jazoni oʻtashdan ozod qilishga taqdim etish qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Qoidalar ogʻir kasallikka chalingan mahkumlarni tibbiy tekshiruvdan oʻtkazish va ularni kasalligi tufayli jazoni oʻtashdan ozod qilishga taqdim etish tartibini belgilaydi.”. 2. 1-banddagi “Maxsus tibbiy komissiyasi (bundan keyin matnda IIV maxsus tibbiy komissiya deb yuritiladi), joylarda Qoraqalpogʻiston Respublikasi Ichki ishlar vazirligi, viloyatlar IIB” degan soʻzlar “maxsus tibbiy komissiyasi (bundan buyon matnda IIV maxsus tibbiy komissiyasi deb yuritiladi), joylarda Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyatlar ichki ishlar boshqarmalari” degan soʻzlar bilan almashtirilsin. 3. 2-bandning ikkinchi va uchinchi xatboshilari quyidagi tahrirda bayon etilsin: “rais — Oʻzbekiston Respublikasi Ichki ishlar vazirligi Tibbiyot boshqarmasi boshligʻi oʻrinbosari (joylarda Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyatlar ichki ishlar boshqarmalari tibbiyot boʻlimlari boshliqlari); aʼzolari — Oʻzbekiston Respublikasi Ichki ishlar vazirligi Tibbiyot boshqarmasi bosh inspektor-shifokorlari, joylarda Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyatlar ichki ishlar boshqarmalari tibbiyot boʻlimlari mutaxassis shifokorlari (jami uch kishidan kam boʻlmagan tarkibda tuziladi).”. 4. 3-bandda: birinchi xatboshi quyidagi tahrirda bayon etilsin: “3. IIV maxsus tibbiy komissiyasi tarkibi Oʻzbekiston Respublikasi ichki ishlar vaziri, joylardagi maxsus tibbiy komissiyalar tarkibi esa Qoraqalpogʻiston Respublikasi ichki ishlar vaziri, Toshkent shahar va Toshkent viloyati ichki ishlar bosh boshqarmalari, viloyatlar ichki ishlar boshqarmalari boshliqlari tomonidan tasdiqlanadi. IIV maxsus tibbiy komissiyasi Oʻzbekiston Respublikasining qonunchilik hujjatlari, Oʻzbekiston Respublikasi Ichki ishlar vazirligi va Sogʻliqni saqlash vazirligining normativ-huquqiy hujjatlariga hamda ushbu Qoidalarga asosan faoliyat yuritadi.”; ikkinchi xatboshidagi “Ichki ishlar vazirligi jazoni ijro etish Bosh boshqarmasi” degan soʻzlar “Oʻzbekiston Respublikasi Ichki ishlar vazirligi huzuridagi Jazoni ijro etish departamenti (bundan buyon matnda Jazoni ijro etish departamenti deb yuritiladi)” degan soʻzlar bilan almashtirilsin; uchinchi xatboshidagi “tibbiy komissiyaga” degan soʻzlar “tibbiy komissiyasiga” degan soʻzlar bilan almashtirilsin. 5. 4-bandda: ikkinchi — toʻrtinchi xatboshilar quyidagi tahrirda bayon etilsin: “Jazoni ijro etish departamenti tizimidagi mahkumlar uchun ixtisoslashgan kasalxonada davolanayotgan ogʻir bemorlar tashxisi Oʻzbekiston Respublikasi Ichki ishlar vazirligi Tibbiyot boshqarmasi bosh inspektor-shifokorlari tomonidan ham tasdiqlanishi lozim. Ruhiy holatining buzilishi yuzaga kelgan mahkumlar ruhiy kasalliklar shifoxonasida yoki ruhiy kasalliklarni davolash boʻlinmasida statsionar sharoitda sinchiklab tibbiy tekshiruvdan oʻtkaziladilar. Ushbu statsionarlarda ularga qoʻyilgan klinik tashxis Oʻzbekiston Respublikasi Sogʻliqni saqlash vazirligining psixiatriya boʻyicha yetakchi mutaxassisi va Oʻzbekiston Respublikasi Ichki ishlar vazirligi Tibbiyot boshqarmasining bosh inspektor shifokor-psixiatri tomonidan maslahat koʻrigida tasdiqlanishi lozim.”; beshinchi xatboshidagi “vrach-psixiatr ishtirokida psixiatrik tekshiruv” degan soʻzlar “shifokor-psixiatr ishtirokida psixiatriya tekshiruvi” degan soʻzlar bilan almashtirilsin; oltinchi xatboshidagi “muassasaning” degan soʻz “jazoni ijro etish muassasasining” degan soʻzlar bilan almashtirilsin. 6. 5-bandda: birinchi xatboshidagi “laborator tahlillar” degan soʻzlar “laboratoriya tahlillari” degan soʻzlar bilan almashtirilsin; ikkinchi xatboshi quyidagi tahrirda bayon etilsin: “Agar mahkumni sogʻliqni saqlash tizimidagi kasalxonalarda qoʻshimcha tarzda tekshirish va statsionar sharoitda davo muolajalarini oʻtkazishga zarurat boʻlsa jazoni ijro etish muassasasi boshligʻi ushbu masalani shifokorlar tomonidan kiritilgan bildirgida koʻrsatilgan vaqtdan kechiktirmay Oʻzbekiston Respublikasi Sogʻliqni saqlash vazirligi, Qoraqalpogʻiston Respublikasi Sogʻliqni saqlash vazirligi, viloyatlar va Toshkent shahar sogʻliqni saqlash boshqarmalari bilan avvaldan kelishilgan tartibga muvofiq hal qiladi.”. 7. 6-bandda: birinchi xatboshidagi “erishilmayotganligi,” degan soʻz “erishilmayotganligi” degan soʻz bilan almashtirilsin; ikkinchi xatboshi quyidagi tahrirda bayon etilsin: “Bunday ogʻir bemorlarni oʻz vaqtida, oʻrnatilgan tartibda IIV maxsus tibbiy komissiyasi koʻrigiga taqdim etish Jazoni ijro etish departamenti tizimidagi mahkumlar uchun ixtisoslashgan kasalxona, joylarda tergov hibsxonalari va jazoni ijro etish muassasalarining (shu jumladan, manzil-koloniyalarning) tibbiyot boʻlimlari va ushbu muassasalarning boshliqlari zimmasiga yuklatiladi.”. 8. 7-bandning uchinchi xatboshisidagi “IIV, IIB Tibbiyot boʻlimlarining” va “muassasa” degan soʻzlar tegishli ravishda “Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyatlar ichki ishlar boshqarmalari tibbiyot boʻlimlarining” va “jazoni ijro etish muassasasi” degan soʻzlar bilan almashtirilsin. 9. 8-bandning ikkinchi va uchinchi xatboshilaridagi “rad qarori” degan soʻzlar “rad etish haqidagi qaror” degan soʻzlar bilan almashtirilsin. 10. 10-bandda: ikkinchi xatboshi quyidagi tahrirda bayon etilsin: “Sud majlisida bemor mahkum, uning qonuniy vakili, prokuror, qonunda belgilangan holatlarda himoyachi, taqdimnoma kiritgan jazoni ijro etish muassasasi boshligʻi va kasalxona (tibbiyot boʻlimi) masʼul xodimi hamda bemorni davolovchi (ruhiy holati buzilgan shaxs masalasi koʻrilayotganda — psixiatr) shifokor ishtirok etadi.”; uchinchi xatboshidagi “muassasa” degan soʻz “jazoni ijro etish muassasasi” degan soʻzlar bilan almashtirilsin. 11. 11-banddagi “prokuror, himoyachi va mahkum tomonidan protest yoki shikoyat kiritilishi” degan soʻzlar “prokuror tomonidan protest kiritilishi, mahkum, uning himoyachisi va qonuniy vakili tomonidan shikoyat berilishi” degan soʻzlar bilan almashtirilsin. 12. 13-bandda: birinchi xatboshidagi “Maxsus tibbiy komissiyasiga” degan soʻzlar “maxsus tibbiy komissiyasiga” degan soʻzlar bilan almashtirilsin; ikkinchi xatboshidagi “sud-psixiatrik” degan soʻzlar “sud-psixiatriya” degan soʻzlar bilan almashtirilsin. 13. 14-bandda: birinchi xatboshidagi “Orttirilgan immunitet tanqisligi sindromi” va “muassasa” degan soʻzlar tegishli ravishda “orttirilgan immunitet tanqisligi sindromi” va “jazoni ijro etish muassasasi” degan soʻzlar bilan almashtirilsin; ikkinchi xatboshidagi “kitobda,” degan soʻz “kitobda” degan soʻz bilan almashtirilsin; uchinchi xatboshidagi “respublika (viloyat) OITS Markazi” degan soʻzlar “Respublika (Qoraqalpogʻiston Respublikasi, viloyatlar va Toshkent shahar) OITSga qarshi kurash markazi” degan soʻzlar bilan almashtirilsin. 14. 15-banddagi “muassasa” degan soʻz “jazoni ijro etish muassasasi” degan soʻzlar bilan almashtirilsin. 15. 16-banddagi “muassasa boshligʻi mahkumning” va “hududiy sudga” degan soʻzlar tegishli ravishda “jazoni ijro etish muassasasi boshligʻi mahkumni” va “tuman (shahar) sudiga” degan soʻzlar bilan almashtirilsin. 16. 17-bandning birinchi xatboshisidagi “Ixtisoslashtirilgan ilmiy tibbiy markazlarda” degan soʻzlar “ixtisoslashtirilgan ilmiy-amaliy tibbiyot markazlarida” degan soʻzlar bilan almashtirilsin. 17. 18-band quyidagi tahrirda bayon etilsin: “18. Ogʻir kasallikka duchor boʻlganligi tufayli sud ajrimiga koʻra jazoni oʻtashdan ozod etilgan shaxs davolanishni davom ettirishi uchun Oʻzbekiston Respublikasi Sogʻliqni saqlash vazirligi, Qoraqalpogʻiston Respublikasi Sogʻliqni saqlash vazirligi, viloyatlar va Toshkent shahar sogʻliqni saqlash boshqarmalari tomonidan avvaldan belgilab qoʻyilgan, u ozod etilgan jazoni ijro etish muassasasiga yaqin joylashgan, uning kasalligi xususiyatiga mos boʻlgan, tegishli kasalxonaga kechiktirilmasdan yotqizilishi shart, bundan bemorning qarindoshlari iltimosiga koʻra, uning roziligi bilan, umumiy salomatlik holati u yashaydigan yoki tanlagan manzilga yetib borishi mumkinligi shifokor maʼlumotnomasi bilan kafolatlangan holatlar mustasno.”. 18. 3-ilovaning matnidagi “IIV Maxsus tibbiy komissiyasi” degan soʻzlar “IIV maxsus tibbiy komissiyasi” degan soʻzlar bilan almashtirilsin.